Document ID: 31975R1457

ΚΑΝΟΝΙΣΜΟΣ (ΕΟΚ) αριθ. 1457/75 ΤΗΣ ΕΠΙΤΡΟΠΗΣ της 5ης Ιουνίου 1975 περί συμπληρώσεως του κανονισμού (ΕΟΚ) αριθ. 1108/68 "περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 740/75(2) και ιδίως το άρθρο 6 παράγραφος 7,
Εκτιμώντας:
ότι σύμφωνα με το άρθρο 3 παράγραφος 1 του κανονισμού (ΕΟΚ) αριθ. 1014/68 του Συμβουλίου, της 20ής Ιουλίου 1968, περί θεσπίσεως των γενικών κανόνων που διέπουν την κρατική αποθεματοποίηση του αποκορυφωμένου γάλακτος σε σκόνη(3), όπως τροποποιήθηκε τελευταία από τον κανονισμό (ΕΟΚ) αριθ. 1211/69(4), ο οργανισμός παρεμβάσεως καθορίζει τη διαθέσιμη αποθήκη, στην οποία θα παραδίδεται το αποκορυφωμένο γάλα σε σκόνη που προσφέρεται στην παρέμβαση- ότι η αποθήκη που διαλέγεται, εκτός από ειδικές περιπτώσεις που θα καθορίζονται, πρέπει να είναι εκείνη που είναι η πλησιέστερη στον τόπο όπου είναι αποθηκευμένο το αποκορυφωμένο γάλα σε σκόνη-
ότι, επί του παρόντος, η χωρητικότης των αποθηκών, τις οποίες διαθέτει ο ιρλανδικός οργανισμός παρεμβάσεως, έχει πρακτικά εξαντληθεί- ότι ο οργανισμός αυτός παρεμβάσεως δεν είναι σε θέση να εξεύρει μέσα στις επιθυμητές προθεσμίες, άλλες ιρλανδικές αποθήκες στην ιρλανδική επικράτεια και γι' αυτό αναγκάζεται να ορίσει, για τις ποσότητες που θα του προσφερθούν στους προσεχείς μήνες, αποθήκες εντός ενός άλλου Κράτους μέλους, και εν προκειμένω, στην επικράτεια του Ηνωμένου Βασιλείου, τις οποίες διαχειρίζεται αυτός- ότι και άλλοι οργανισμοί παρεμβάσεως κινδυνεύουν να αντιμετωπίσουν παρόμοια προβλήματα και να αναγκασθούν να τα επιλύσουν κατ' ανάλογο τρόπο-
ότι για την καλή λειτουργία της αντιμετωπιζομένης λύσεως, αποδεικνύεται αναγκαία η συμπλήρωση του κανονισμού (ΕΟΚ) αριθ. 1108/68 της Επιτροπής, της 27ης Ιουλίου 1968, περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη(5), όπως τροποποιήθηκε τελευταία από τον κανονισμό (ΕΟΚ) αριθ. 1093/75(6), για να ληφθούν υπόψη κατά την πληρωμή της τιμής αγοράς, εκφραζομένης σε εθνικό νόμισμα του Κράτους μέλους αγοραστού, νομισματικά εξισωτικά ποσά που εφαρμόζονται κατά τη μεταφορά του προϊόντος προς μία αποθήκη που βρίσκεται στην επικράτεια άλλου Κράτους μέλους-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1108/68 συμπληρώνεται με το ακόλουθο άρθρο 3α:
"Άρθρο 3α
1. Όταν η πλησιέστερη διαθέσιμη αποθήκη που ορίζεται από τον οργανισμό παρεμβάσεως σύμφωνα με το άρθρο 3 παράγραφος 1 του κανονισμού (ΕΟΚ) αριθ. 1014/68, κείται στην επικράτεια ενός άλλου Κράτους μέλους και εφαρμόζονται νομισματικά εξισωτικά ποσά κατά τις συναλλαγές μεταξύ των ενδιαφερομένων δύο Κρατών μελών για το εν λόγω προϊόν, ο αγοραστής οργανισμός παρεμβάσεως κατά την πληρωμή της τιμής αγοράς:
α) εισπράττει ένα ποσό ίσο προς τη διαφορά μεταξύ των νομισματικών εξισωτικών ποσών που εφαρμόζονται κατά τη μεταφορά προς την καθορισμένη αποθήκη, αν η διαφορά αυτή είναι θετική-
β) καταβάλλει στον πωλητή ένα συμπληρωματικό ποσό ίσο προς τη διαφορά αυτή, αν η τελευταία αυτή είναι αρνητική.
Η πληρωμή της τιμής αγοράς εξαρτάται από την υποβολή δικαιολογητικων σχετικά με τη γενομένη εφαρμογή των νομισματικών εξισωτικών ποσών.
2. Η πώληση του αποκορυφωμένου γάλακτος σε κόνη που κατέχεται από έναν οργανισμό παρεμβάσεως μέσα σε μια αποθήκη που ευρίσκεται στην επικράτεια άλλου Κράτους μέλους, πραγματοποιείται με τις ίδιες συνθήκες τιμών όπως η πώληση από τον οργανισμό παρεμβάσεως αυτού του άλλου Κράτους μέλους."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 5 Ιουνίου 1975.

Labels: 3
2
17
6